[{"text_idx": "#000001", "text": "C\u0302inio: rikoltoj estas endang\u0302erigitaj post historia somera varmego"}, {"text_idx": "#000002", "text": "De post la komencig\u0302o de siaj meteologiaj registraj\u0302oj en 1961, C\u0302inio neniam spertis someron tiel varman."}, {"text_idx": "#000003", "text": "Lau\u0306 la c\u0302inaj au\u0306toritatoj, \u00ab grava dang\u0302ero \u00bb minacas la rikoltojn pro la sekeco de la riveroj kau\u0306zataj de rekordaj temperaturoj registritaj tiujn lastajn semajnojn."}, {"text_idx": "#000004", "text": "De post la komencig\u0302o de la meteologiaj registroj en 1961, C\u0302inio neniam spertis someron tiel varman. Tio estas historia varmego, tiel pro g\u0302ia dau\u0306ro kiel pro g\u0302ia amplekso."}, {"text_idx": "#000005", "text": "Kiel konsekvenco de tiu varmego, la riverego Jangzio, c\u0302efa rezervujo da trinkebla akvo de la lando, sekig\u0302is c\u0302e multaj lokoj, aperigante fendetoplenan grundon. De pli ol du monatoj, multaj c\u0302inaj urboj travivas ritme de c\u0302iutagaj alarmoj pro fortaj varmoj, devigante la au\u0306toritatojn porciumi elektron."}, {"text_idx": "#000006", "text": "Kulturoj, kiuj bezonas multe da akvo"}, {"text_idx": "#000007", "text": "Dum C\u0302inio jam frontas mankon de kultiveblaj teroj, tiuj meteologiaj kondic\u0302oj reprezentas veran defion por la agrikulturo. La sekeco estas aparte problema por la kulturoj de rizo kaj sojo, kiuj bezonas multe da akvo. En tiu kunteksto, kvar ministrejoj petis mardon adopton de arang\u0302oj por protekti la kulturojn kaj uzadi akvon \u00ab s\u0302pareme \u00bb."}, {"text_idx": "#000008", "text": "\u00ab La rapida vastig\u0302o de la sekeco, pligravigita pro altaj temperaturoj kaj damag\u0302oj kau\u0306zitaj de la varmo, minacas dang\u0302ere la au\u0306tunan agrikulturan rikolton \u00bb, substrekis komunikaj\u0302o publikigita interalie de la ministrejo pri Agrikulturo. Tiujn lastajn monatojn, maltrankvilo jam c\u0302eestis, pro interalie sanitaraj limigoj kontrau\u0306 la Kovim, kiuj perturbas la inters\u0302ang\u0302ojn kaj la log\u0302istikon."}, {"text_idx": "#000009", "text": "Pro manko de akvo por siaj kulturoj, C\u0302inio provas de kelkaj tagoj krei pluvojn artefarite, j\u0302etante al la c\u0302ielo pafaj\u0302ojn s\u0302argitajn per arg\u0302enta jodido, lau\u0306 bildoj de la publika televidkanalo CCTV. G\u0302is nun, tiuj provoj ne akiris konvinkajn rezultojn. La sekig\u0302o de la riveroj, kiuj nutras la hidrau\u0306likajn baraj\u0302ojn, trudas aliparte la au\u0306toritaton porciumi elektron en pluraj lokoj."}, {"text_idx": "#000010", "text": "Varmego, sekeco, fulmotondroj : C\u0302u la somero 2022 antau\u0306anoncas la venontajn jarojn ?"}, {"text_idx": "#000011", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000013", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]